Անդրեաս Կեպեշ

**Անդրեաս Կեպեշ,** (ծնվել է 1948 թվականի հոկտեմբերի 11-ին), հունգարացի գրող, հեռուստահաղորդավար, վավերագրական ֆիլմերի ռեժիսոր և գիտնական։  Անդրեաս Կեպեշը կինոյի և մեդիայի պրոֆեսոր է և Բուդապեշտի «Մետրոպոլիտեն» համալսարանի արվեստի խորհրդի նախագահ:

## Կյանք
Անդրեաս Կեպեշը ծնվել է Հունգարիայի Բուդապեշտ քաղաքում և մեծացել է իր հայրենի քաղաքում, ինչպես նաև Բեյրութում և Բուենոս Այրեսում, որտեղ նրա հայրը՝ Իմրե Կեպեշը, ծառայել է որպես դիվանագետ: Անդրեաս Կեպեշը ապրում է Բուդապեշտ քաղաքում իր կնոջ՝ Մարիա Դետայի հետ։  Անդրեաս Կեպեշը ունեցել է վեց երեխա՝  Ջուլիա (ծնված 1974 թվականին), Բորբալա (ծնված 1975 թվականին), Ռոզալիա (ծնված 1990 թվականին), Քեյթ (ծնված 1998 թվականին), Լուիզա (ծնված 2005 թվականին) և Լուկաս (ծնված 2011 թվականին):

## Կրթություն
Հունգարիայում, Լիբանանում, Արգենտինայում և ԱՄՆ-ում կրթություն ստանալուց հետո Անդրեաս Կեպեշը ստացել է գրականության և գեղագիտության մագիստրոսի կոչում Էթվեշ Լորանդի համալսարանում: Անդրեաս Կեպեշը ավարտել է Բուդապեշտի թատրոնի և կինոարվեստի համալսարանի Կինոյի և տեսատեխնիկայի ֆակուլտետը: Անդրեաս Կեպեշը Սթենֆորդի համալսարանի Ջոն Ս. Նայթի կրթաթոշակառու էր և Նյու Յորքի համալսարանի Ֆուլբրայթ ծրագրի կրթաթոշակառու:

## Կարիերա

Հունգարական ամենահայտնի հեռուստաալիքների ավագ պրոդյուսեր և հաղորդավար՝ Անդրեաս Կեպեշը մշակութային ծրագրեր և վավերագրական ֆիլմեր է արտադրել Հունգարիայում, ինչպես նաև աշխարհի ավելի քան 40 երկրներում։  Անդրեաս լուսաբանեց թեմաների լայն շրջանակ, ներառյալ ամենակարևոր միջազգային կինոփառատոնները, Նոբելյան մրցանակները, բնիկ կյանքը Անդերում, Կանադական Ժայռոտ լեռներում, Ամազոնի անձրևային անտառներում և Ասիայի անապատներում, Աֆրիկայում մշակութային փոքրամասնությունների համակեցությունը, ինչպես նաև չինական մշակույթը աղետալի քաղաքական փոփոխություններից հետո, մոդեռնիզմը և ավանդույթները Քուվեյթում և Ճապոնիայում, տիբեթական մշակույթը Հիմալայներում, Հարավսլավիան պատերազմի ժամանակ, ամերիկյան կինոն և լատինաամերիկյան գրականությունը՝ Վուդի Ալեն, Լինդսի Անդերսոն, Փիթեր Բրուք, Գլեն Քլոզ, Ֆեդերիկո Ֆելինի, Էլիա Կազան, Ջինա Լոլոբրիջիդա, Մարչելո Մաստրոյաննի, Ժան Մարե, Իվ Մոնտան, Ֆերնանդո Ռեյ, Մարտին Սկորսեզե, Դոնալդ Սաթերլենդ, Բիլլի Ուայլդեր, երաժիշտներ՝ Դեյվ Բրուբեկ, Դոնովան, Սթիվ Ռայխ, գրողներ՝ Ալեխո Կարպենտիեր, Խուլիո Կորտասար, Գաբրիել Գարսիա Մարկես, Օկտավիո Պազ, Խուան Ռուլֆո, Մարիո Վարգաս Լյոսա, նկարիչներ՝ Անդրե Կերտես, Անտոնի Տապիես, Ալեքսանդր Տրաուներ և նույնիսկ Դալայ Լամա:  Որպես հրավիրյալ դասախոս, այնուհետև կինոյի և մեդիայի ուսումնասիրության պրոֆեսոր, Անդրեաս Կեպեշը դասավանդել է տարբեր համալսարաններում: 2008 թվականից Անդրեաս Կեպեշը Բուդապեշտի Մետրոպոլիտեն համալսարանի կինոյի և մեդիայի պրոֆեսոր է: 2010-2014 թվականներին Անդրեաս Կեպեշը եղել է այդ համալսարանի հաղորդակցության և արվեստի ֆակուլտետի դեկան: 2008 թվականից Անդրեաս Կեպեշի կարիերայի հիմնական ուղղությունը տեքստեր գրելն է:

## Գրքեր

* Փշե անապատ վեպ, վերանայված հրատարակություն, 2017 թվական,
* Աշխարհայացք, գրական ակնարկ, Լիբրի, Բուդապեշտ, 2016, վերանայված հրատարակություն, 2017 թվական,
* Փչովի Բուդդա վեպ,  Լոնդոն, 2013 թվական,
* Փշե անապատ վեպ, Ուլպիուս-խազ, Բուդապեշտ, 2011 թվական,
* Վավերագրական վեպ, 2010 թվական,
* Մատա ֆերֆիակնակ (Շահ և Մատա Մինու), վավերագրական վեպ, Ալեքսանդրա, 2008 թվական,
* Քենիվյելցո (Էջանիշ), 20-րդ դարի համաշխարհային գրականության ստեղծագործությունների ընտրանի,  2002 թվական,
* Քենիվյելցո (էջանիշ), ժամանակակից հունգարացի գրողների ստեղծագործությունների ընտրություն,  2002 թվական,
* Քենիվյելցո (Էջանիշ), հունգարացի դասական գրողների ժողովածու,  2001 թվական,
* Կեպեշ քրոնիկա-տերտենետեկ (պատմվածքներ), 2000 թվական,
* Կեպեշ քրոնիկա-բեշելգետեշեկ (հարցազրույց),  1999 թվական,
* Իմ հաճելի ուղևորությունները, ռեպորտաժներ, Մուզսակ, 1986 թվական:

## Վարչություններին և հանձնաժողովներին անդամակցություն
* 2010-2012 թվականներ՝ Հունգարիայի հավատարմագրման կոմիտեի գեղարվեստական խորհրդի անդամ,
* 2004-2006 թվականներ՝ Հունգարիայի արվեստի և հաղորդակցության հավատարմագրման հանձնաժողովի Խորհրդի անդամ,
* 1999 թվական՝ Ջոզեֆ Պուլիցերի հուշամրցաշարի մրցանակաբաշխության խորհրդի համադրող,
* 1995 - 1997 թվականներ՝ ՅՈՒՆԵՍԿՕ-ի հաղորդակցությունների զարգացման միջազգային ծրագրի  Հունգարիայի պատվիրակ, Փարիզ,
* 1993 - 1994 թվականներ՝ Տանկսիկա մրցանակի շնորհման խորհրդի համադրող,
* 1990 - 1994 թվականներ՝ Հունգարիայի կինոյի և հեռուստատեսության նկարիչների ասոցիացիայի նախագահության անդամ,
* 1990 - 1*94 թվականներ՝ հունգարացի հեռուստալրագրողների կազմակերպության նախագահ:

## Մրցանակներ
* 2017 թվական՝ Արան Քենիվ - նոմինանտ (Վիլագկեբայի համար),
* 2017 թվական՝ Լիբի գրական մրցանակ ընթերցողների համար - (Վիլագկեբայի համար),
* 2011 թվական՝  Պրիմա մրցանակ,
* 2011 թվական՝  Արանկե Նիվեայի Ոսկե գիրք մրցանակի հավակնորդ (Թևիսպուստա վեպի համար),
* 2005 թվական՝ Դերյ Յանոշ մրցանակ,
* 1998  թվական՝ Հունգարիայի Հանրապետության արժանիքների համար  սպայական խաչ շքանշան,
* 1997  թվական՝ Հանդուրժողականության մրցանակ,
* 1996  թվական՝ Օպուս մրցանակ.
* 1995 թվական՝  Մագյար Լայոշի մրցանակ,
* 1995 թվական՝  լավագույն ռեպորտաժի մամուլի օթյակ մրցանակ,
* 1994 թվական՝  Պուլիտցերյան հուշամրցաշարի մրցանակ,
* 1991 թվական՝  Տանչիկի մրցանակ:

## Ծանոթագրություններ

## Արտաքին հղումներ

* András Kepes' Official Website
* 
* Budapesti Kommunikációs Főiskola Budapest Metropolitan University
* András Kepes' Official Website
* MTI ki kicsoda 2009. Szerk. Hermann Péter. Budapest: Magyar Távirati Iroda. 2008. 
* Aranykönyv: Ismeretterjesztő 
* Libri Csoport / Libri Kiadó / Szerzők / Kepes András
 
Կատեգորիա:Հունգարացի գրողներ
Կատեգորիա:Հունգարացի լրագրողներ